ಸಲ್ಮಾನ್ ಖಾನ್ ನಂಬರ್ ಬ್ಲಾಕ್ ಮಾಡಿದ್ದರಂತೆ ಸಿದ್ಧಾರ್ಥ್ ಶುಕ್ಲಾ ಪ್ರೇಯಸಿ!

ಭಾಯಿಜಾನ್ ಸಲ್ಮಾನ್ ಖಾನ್‌ಗೆ (Salman Khan) ಅಪಾರ ಅಭಿಮಾನಿಗಳ ಬಳಗವಿದೆ. ಅದರಲ್ಲೂ ಫೀಮೇಲ್ ಫ್ಯಾನ್ ಬೇಸ್ ದೊಡ್ಡ ಮಟ್ಟದಲ್ಲಿದೆ. ಸಲ್ಮಾನ್ ಜೊತೆ ಒಂದು ಸೆಲ್ಫಿ ಸಿಕ್ಕರೆ ಸಾಕು ಎಂದು ಜಪ ಮಾಡುವವರಿದ್ದಾರೆ. ಅಂತಹದ್ರಲ್ಲಿ ಸಿದ್ಧಾರ್ಥ್ ಶುಕ್ಲಾ (Siddarth Shukla) ಪ್ರೇಯಸಿ ಶೆಹನಾಝ್ ಗಿಲ್ (Shehnaaz Gill) ನಡೆ ಬಗ್ಗೆ ಗೊತ್ತಾದ್ದರೆ ನೀವು ನಿಜಕ್ಕೂ ಅಚ್ಚರಿ ಪಡ್ತೀರಾ.?

‘ಕಾಮಿಡಿ ವಿತ್ ಕಪಿಲ್’ (Comedy Night With Kapil) ಕಾರ್ಯಕ್ರಮದಲ್ಲಿ ಇತ್ತೀಚಿಗೆ ಬಿಗ್ ಬಾಸ್ ಬೆಡಗಿ ಶೆಹನಾಝ್ ಗಿಲ್ ಭಾಗವಹಿಸಿದ್ದರು. ಆಗ ಬಾಲಿವುಡ್ ಸ್ಟಾರ್ ಸಲ್ಮಾನ್ ಖಾನ್ ನಂಬರ್ ಬ್ಲಾಕ್ ಮಾಡಿದ್ದ ಕತೆಯನ್ನ ನಟಿ ಬಾಯ್ಬಿಟ್ಟಿದ್ದಾರೆ. ಅಷ್ಟಕ್ಕೂ ನಟಿ ಕೊಟ್ಟ ಕಾರಣ ಅಚ್ಚರಿಪಟ್ಟಿದ್ದಾರೆ.

ನಾನು ಗುರುದ್ವಾರಕ್ಕೆ ಭೇಟಿ ನೀಡಿದ ಸಮಯದಲ್ಲಿ ಅಪರಿಚಿತ ಕರೆ ಬಂತು. ಆಗ ಅದು ಸಲ್ಮಾನ್ ಖಾನ್ ಅವರ ನಂಬರ್ ಎಂದು ನನಗೆ ತಿಳಿದಿರಲಿಲ್ಲ. ಹಾಗಾಗಿ ಅಂದು ಆ ನಂಬರ್ ಬ್ಲಾಕ್ ಮಾಡಿದ್ದೆ. ನಂತರ ಸಲ್ಮಾನ್ ಖಾನ್ ನಿಮಗೆ ಕರೆ ಮಾಡಲು ಪ್ರಯತ್ನಿಸುತ್ತಿದ್ದಾರೆ ಎಂದು ಸಂದೇಶ ಬಂತು. ತಕ್ಷಣ ಟ್ರೂ ಕಾಲರ್‌ಗೆ ಹಾಕಿ ಚೆಕ್ ಮಾಡಿದೆ. ಆಗ ನನಗೆ ಅದು ಸಲ್ಮಾನ್ ಖಾನ್ ನಂಬರ್ ಎಂದು ಖಚಿತವಾಯಿತು. ತಕ್ಷಣ ನಂಬರ್ ಅನ್‌ಬ್ಲಾಕ್ ಮಾಡಿದೆ ಎಂದು ಹೇಳಿದ್ದಾರೆ. ಅನ್‌ಬ್ಲಾಕ್ ಮಾಡಿದ್ದೆ ತಡ ಸಲ್ಮಾನ್ ಖಾನ್ ಕಡೆಯಿಂದ ಕರೆ ಬಂತು. ಬಳಿಕ ಸಲ್ಮಾನ್ ಚಿತ್ರದಲ್ಲಿ ನಟಿಸಲು ಆಫರ್ ನೀಡಿದ್ದರು ಎಂದು ನಟಿ ತಿಳಿಸಿದ್ದಾರೆ. ಇದನ್ನೂ ಓದಿ:ವಿವಾಹ ವಾರ್ಷಿಕೋತ್ಸವ ಸಂಭ್ರಮದಲ್ಲಿ ಆಲಿಯಾ- ರಣ್‌ಬೀರ್ ಜೋಡಿ

‘ಕಿಸಿ ಕಾ ಭಾಯ್ ಕಿಸಿ ಕಿ ಜಾನ್’ (Kisi Ka Bhai Kisi Ki Jaan) ಚಿತ್ರದಲ್ಲಿ ಸಲ್ಮಾನ್ ಖಾನ್, ಪೂಜಾ ಹೆಗ್ಡೆ (Pooja Hegde) ಜೊತೆ ಶೆಹನಾಜ್ ಕೂಡ ಪ್ರಮುಖ ಪಾತ್ರ ನಿರ್ವಹಿಸಿದ್ದಾರೆ. ಸಿನಿಮಾ ಇದೇ ಏ.21ಕ್ಕೆ ತೆರೆಗೆ ಬರಲಿದೆ.